ডিকি বার্ড
হ্যারল্ড ডেনিস বার্ড, এমবিই (, জন্ম: ১৯ এপ্রিল, ১৯৩৩) বার্নসলে এলাকায় জন্মগ্রহণকারী অবসরপ্রাপ্ত ও খ্যাতনামা ইংরেজ ক্রিকেট আম্পায়ার। তিনি একসময় ক্রিকেট বিশ্বে ডিকি বার্ড নামে খ্যাত ও বিশ্বের শ্রেষ্ঠ আম্পায়ার হিসেবে সকল ক্রীড়ামোদীর প্রশংসা কুড়ান। তাঁর জন্ম ইংল্যান্ডের ইয়র্কশায়ারের বার্নসলে এলাকায়। আন্তর্জাতিক ক্রিকেট খেলাগুলো অপূর্ব দক্ষতার সাথে আম্পায়ার হিসেবে নিরপেক্ষভাবে দায়িত্ব পালন করে অবসর নিয়েছেন। শৈশবে স্কুল জীবনে ডিকি নামে উপাধি পান তিনি। একজন খনি শ্রমিকের সন্তান হিসেবে ডিকি বার্ড সাউথ ইয়র্কশায়ারের স্টেইনক্রস গ্রামে বাস করতেন। ১৯৪৪ সালে বার্ড একাদশ শ্রেণীর পরীক্ষায় অকৃতকার্য হয়ে র‌্যালী সেকেন্ডারী মডার্নের জন্য ১৫ বছর বয়সে ১৯৪৮ সালে বাড়ী ত্যাগ করেন। এছাড়াও কয়লা খনিতে কাজ করার সময় তিনি মনে করলেন যে কাজটি তার জন্য উপযুক্ত নয়। এরপরই তিনি খেলাধুলায় নিজেকে সম্পৃক্ত করেন ও মনোনিবেশ ঘটান। ব্যক্তিগত জীবনে তিনি চিরকুমার অর্থাৎ বিয়ে করেননি।
আন্তর্জাতিক ক্রিকেট হল অব ফেম
আন্তর্জাতিক ক্রিকেট হল অব ফেম ক্রিকেট ক্রীড়াকে তুলে ধরতে স্থায়ী সাংস্কৃতিক প্রদর্শনী কেন্দ্রবিশেষ। নিউ সাউথ ওয়েলসের অস্ট্রেলীয় শহর বোরালে এটির অবস্থান। অস্ট্রেলিয়ার প্রথীতযশা ব্যাটসম্যান স্যার ডোনাল্ড ব্রাডম্যানের সমগ্র খেলোয়াড়ী জীবনকে ঘিরে ১৯৮৯ সালে প্রতিষ্ঠিত ব্রাডম্যান মিউজিয়াম ভবনকে নবরূপে নভেম্বর, ২০১০ সালে এ প্রদর্শনী কেন্দ্র উদ্বোধন করা হয়। এ হল অব ফেমে সাবেক ব্রাডম্যান মিউজিয়ামের যাবতীয় বিষয়াবলীয় মালিকানাস্বত্ত্ব লাভ করে। এর পূর্বে ১৯৯৩ সালে সংগঠনটি অ-লাভজনক দাতব্য সংস্থা হিসেবে ব্র্যাডম্যান ফাউন্ডেশন নামে পূণঃগঠিত হয়েছিল।